Adatkezelési tájékoztató „**egyéni ösztöndíj**" pályázatra jelentkezők adatainak nyilvántartásához

**1./ Előzetes tájékoztatás az adatkezelés megkezdése előtt**

**1.1. Az adatkezelés célja**

Az adatkezelés célja a városban élő művészek, művészeti szakemberek és tudományos kutatók, szakírók **tevékenységének támogatása**, Debrecenhez való kötődésének erősítése, megfelelő lehetőségek biztosítása érdekében.

**1.2. Az adatkezelés jogalapja**

A személyes adatok kezelése az Ön hozzájárulása alapján történik. A pályázat benyújtásával egyidejűleg, írásos formában kifejezetten hozzájárul a jelen tájékoztatóban meghatározott célok megvalósításához szükséges adatok kezeléséhez.

**1.3. Adatkezelő** **és adatfeldolgozó neve**

Adatkezelő: Tehetséges Debreceni Fiatalokért Közalapítvány

Székhelye: 4024 Debrecen, Piac u. 20.

Postacím: 4026 Debrecen, Kálvin tér 11.

Telefonszám: +36 (52) 517-882

E-mail cím: kultura@ph.debrecen.hu

Adatfeldolgozó: az Adatkezelő adatfeldolgozót nem vesz igénybe

**1.4. A kezelt adatok fajtája, ideje**

A Tehetséges Debreceni Fiatalokért Közalapítvány, mint adatkezelő (a továbbiakban: Adatkezelő) az Ön által benyújtott pályázatban megadott adatokat, azaz az Ön családi és utónevét, lakcímét, telefonszámát, e-mail címét, személyi azonosító igazolvány számát, foglalkozását, Önről a díjátadáshoz kapcsolódó egyes helyszínein készült kép és hangfelvételt, illetve filmfelvételt nyilvánossághoz közvetítse, közvetíttesse, sugározza, lehívásra hozzáférhetővé tegye az irányadó adatvédelmi jogszabályok szerint kezelje, nyilvántartja.

Az adatokat a hozzáférés nyilvántartásban az Adatkezelő legfeljebb az Ön kérésére a nyilatkozat visszavonásáig, a pályázati anyagot selejtezési idejéig kezeli. Az adatok az informatikai naplózási tevékenység céljából további 5 évig kezelheti az Adatkezelő.

**2./ Az adatkezeléssel kapcsolatos jogok**

**2.1. A tájékoztatáshoz és a hozzáféréshez való jog**

Az adatkezelési tájékoztató 1.3 pontjában megadott elérhetőségeken keresztül, írásban tájékoztatást kérhet az Adatkezelőtől saját személyes adatainak vonatkozásában arról, hogy:

- az adatkezelés folyamatban van-e,

- milyen adatkezelési cél miatt,

- milyen személyes adatokat,

- milyen jogalapon,

- milyen forrásból,

- mennyi ideig kezeli,

- az Adatkezelő kinek, mikor, milyen jogszabály alapján, mely személyes adatokhoz biztosított hozzáférést vagy kinek továbbította a személyes adatait,

- kik azok a címzettek, akikkel a személyes adatot közölték vagy közölni fogják, a jogokról és

jogorvoslati lehetőségekről.

Az Adatkezelő a kérelmet legfeljebb 25 napon belül teljesíti, és a kérelmezőt az általa megadott elérhetőségen keresztül írásban értesíti.

**2.2. A helyesbítéshez való jog**

Az adatkezelési tájékoztató 1.3 pontjában megadott elérhetőségeken keresztül, írásban kérheti, hogy az Adatkezelő módosítsa valamely személyes adatát (például bármikor megváltoztathatja az e-mail címét vagy, ha pontatlan valamely adat). Az Adatkezelő a kérelmében foglaltak alapján legfeljebb 25 napon belül az adatait helyesbíti, amelyről az Ön által megadott elérhetőségen keresztül írásban értesítést kap.

Figyelembe véve az adatkezelés célját Ön jogosult arra, hogy kérje a hiányos személyes adatok ~ egyebek mellett kiegészítő nyilatkozat útján történő - kiegészítését.

**2.3*.* A törléshez való jog**

Az adatkezelési tájékoztató 1.3 pontjában megadott elérhetőségeken keresztül, írásban kérheti az Adatkezelőtől a személyes adatainak a törlését. Amennyiben az adatok kezelésére további kötelezettsége nincs, akkor az Adatkezelő a kérelmet megvizsgálja és 25 napon belül döntéséről a megadott elérhetőségen keresztül Önt írásban értesíti.

Az Adatkezelő az Ön kérésére törli az Önre vonatkozó személyes adatokat, ha az alábbi indokok valamelyike fennáll:

- az adatkezelés már nem szükséges,

- visszavonja az adatkezelés alapját képező hozzájárulását és az adatkezelésnek nincs más jogalapja,

- tiltakozik az adatkezelése ellen, és nincs elsőbbséget élvező jogszerű ok az adatkezelésre,

- személyes adatokat jogellenesen kezelték,

- a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

**2.4. A zároláshoz való jog és az adatkezelés korlátozásához való jog** Az adatkezelési tájékoztató 1.3 pontjában megadott elérhetőségeken keresztül, írásban kérheti, hogy a személyes adatait az Adatkezelő zárolja. A zárolás addig tart, amíg az Ön által megjelölt indok szükségessé teszi az adatok tárolását. Az adatai zárolását kérheti például abban az esetben, ha úgy gondolja, hogy a pályázatát az Adatkezelő jogellenesen kezelte, azonban az Ön által kezdeményezett hatósági vagy bírósági eljárás érdekében szükséges az, hogy a pályázatát az Adatkezelő ne törölje. Ebben az esetben a hatóság vagy a bíróság megkereséséig az Adatkezelő tovább tárolja a személyes adatot, ezt követően törli az adatokat.

Ön jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

- vitatja a személyes adatok pontosságát,

- az adatkezelés jogellenes, és ellenzi azok törlését,

- az Adatkezelőnek már nincs szüksége a személyes adatokra, de Ön igényli azokat védendő magánérdekből,

- tiltakozott az adatkezelés ellen, ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő indokai elsőbbséget élveznek-e Ön jogos érdekeivel szemben.

**2.5. Adathordozhatósághoz való jog**

Jogosult arra, hogy az Önre vonatkozó, Ön által az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik Adatkezelőnek továbbítsa anélkül, hogy ezt akadályozná az Adatkezelő, amelynek a személyes adatokat a rendelkezésre bocsátotta, ha:

- az adatkezelés hozzájáruláson vagy szerződésen alapul,

- automatizált módon történik.

**2.6. A tiltakozáshoz való jog**

Jogosult arra, hogy saját helyzetével kapcsolatos okokból bármikor tiltakozzon személyes adatainak a kezelése ellen (ide értve a profilalkotást is), ha az adatkezelés

- közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához vagy

- az Adatkezelő vagy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az Ön olyan érdekei vagy alapvető jogai és szabadságai, amelyek személyes adatok védelmét teszik szükségessé.

**3./ Adatbiztonság**

* 1. **Vonatkozó jogszabályok**

Az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet GDPR).

Az információs önrendelkezési jogról és az információszabadságról szóló 2011. évi. CXII. törvény (Infotv.).

Az Adatkezelő a kérelmet legfeljebb 25 napon belül teljesíti, és a kérelmezőt az általa megadott elérhetőségen keresztül írásban értesíti.

**4./ Jogorvoslati lehetőségek**

**4.1. Hatósági jogorvoslathoz való jog**

A Nemzeti Adatvédelmi és Információszabadság Hatóság (1055 Budapest, Falk Miksa utca 9-11.) vizsgálatát kezdeményezheti az Infotv. alapján az Adatkezelő intézkedése jogszerűségének vizsgálata céljából, ha

- az Adatkezelő az előzetes tájékozódáshoz való jogának, hozzáféréshez való jogának, helyesbítéshez való jogának, az adatkezelés korlátozásához való jogának, valamint a törléshez való jogának érvényesítését korlátozza, vagy ezen jogainak érvényesítésére irányuló kérelmét elutasítja, valamint

- a Hatóság adatvédelmi hatósági eljárásának lefolytatását kérelmezheti, ha megítélése szerint személyes adatainak kezelése során az Adatkezelő megsérti a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírásokat.

**4.2. A bírósági jogorvoslathoz való jog**

A bírósági jogorvoslathoz való jogának érvényesítése érdekében Ön az Adatkezelő ellen a lakóhelye vagy tartózkodási helye szerint illetékes törvényszékhez fordulhat, ha megítélése szerint az Adatkezelő a személyes adatait a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírások megsértésével kezeli.

Azt, hogy az adatkezelés a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírásoknak megfelel, az Adatkezelő köteles bizonyítani.